recursal/SuperWikiNEXT-32B huggingface dataset:
|  |  |
| --- | --- |
| Portala ikono | Portalo pri Lingvo |

* aŭtoro: Boris Kolker
* tradukisto:
* eldonejo: Nauka (Scienco)
* jaro de kompono kaj unua eldono: 1992
* jaro de la reeldono:
* presejo:
* formato: 160 paĝoj, 21 cm
* recenzoj: Sovetia lernolibro trompis la cenzuron de Boris Kolker kaj Kalle Kniivila
* situo:

**Lernolibro de la lingvo Esperanto. Baza kurso.** estas lernolibro de Boris Kolker. Multaj diverstitolaj versioj de tiu ĉi lernolibro eldonitaj en multaj urboj de Sovet-Unio ekde la jaro 1973; suma eldonkvanto ĉirkaŭ 50 mil ekzempleroj.

La simpla, maldika libreto enhavas bone strukturigitan, didaktike sperte aranĝitan kursmaterialon por rusparolantaj lernantoj de Esperanto. Ĝi estas destinita por komencantoj. La 20 lecionoj de la lernilo donas multajn informojn pri E-o: kaj en la cellingvo kaj en la rusa. Kelkaj tekstoj estas tro politikaj, sed eble necese pro la cirkonstancoj. La bazaj leciontekstoj, pli kaj pli longaj, trairas temojn de la ĉiutaga vivo ĝis E-literatura enhavo. La gramatiko estas konciza, per bonaj ekzemploj klarigita kaj en la taskoj plene ekzercigita. Unu el la karakterizaj metodikaj trajtoj de la libro estas la maksimuma ripetiĝo de afiksoj kaj helpaj vortoj en laŭeble ĉiu teksto kaj ekzerco de ĉiu leciono. Multe valoras, precipe por memstudantoj, la laŭŝtupe aranĝitaj, kvante ampleksaj ekzercoj: tradukigo de E-vortoj, esprimoj, poste frazoserioj kaj fine tradukigo de ruslingvaj tekstoj. Ekzistas estona kaj kartvela versioj de tiu ĉi lernolibro, adaptitaj al lokaj cirkonstancoj.

Eksteraj ligiloj
----------------

* Lernolibro de la lingvo Esperanto. Baza kurso. - teksto en reto.
* Libro en la katalogo de UEA
* Libro en la katalogo de edukado.net
**István Szelmár** [iŝtvAn selnAr], laŭ slovena dialekto **Števan Selmar,** laŭ hungarlingve kutima nomordo **Szelmár István** estis hungara-slovena katolika pastro. Lia origina familia nomo estis *Szlámár aŭ Slamar* [slAmAr].

Tradukaĵo de István Szelmár
István Szelmár naskiĝis la 23-an de oktobro 1820 en Felsőlendva (Hungara reĝlando, Habsburga Imperio, nuntempa Grad en Slovenio), li mortis la 15-an de februaro 1877 en Ivanóc (Hungara reĝlando, Aŭstrio-Hungario, nuntempa Ivanovci en Slovenio).

Biografio
---------

István Szelmár frekventis seminarion en Szombathely, kie li pastriĝis en 1845. Li estis pastro en Cserensóc (1845-1856), Turnisa (1856-1860), Kancsóc (1860-1876), fine en Ivanóc, kie post jaro rezignis pri la servado. Li tradukis libron de Alajos Roder al la slovena dialekto *(Zgodbe Sztárogá i Nóvoga Zákona),* por la infanoj pli bone komprenu la Biblion.

Elektitaj kontribuoj
--------------------

* *Zgodbe Sztaroga i Nóvoga Zákona, za s'olszko detczo poleg knige Roder Alajosa na sztari szlovenszki jezik prenesene* (1873)

Fontoj
------

* hungarlingva biografio (la koncerna teksto estas legebla en la 1273-a punkto)

Referencoj
----------

1. ↑

|  |  |
| --- | --- |
| Bibliotekoj | * PeEnEo: 682319
* VIAF: 727163874589645722490
 |
**Mihály Padisák** [mihAj padiŝAk], laŭ hungarlingve kutima nomordo **Padisák Mihály** estis hungara raportisto, verkisto, redaktoro. Lia filino estis Judit Padisák.

Mihály Padisák naskiĝis la 13-an de junio 1930 en Budapeŝto, li mortis la 21-an de junio 2014.

Biografio
---------

Mihály Padisák akiris diplomon en Scienca Universitato Loránd Eötvös. Post siaj studoj li laboris en la komercado pri eksteraj rilatoj, dum li kontribuis por infanoj. Iom poste inter 1952 kaj 2001 li havis postenon en la Hungara Radio. Komence li estis raportisto pri industriaj okazintaĵoj, sed poste pro la kontribuaĵoj li iĝis tiam unusola redaktoro pri la infana rubriko. Li kreis ĉiuspecajn programojn, post jaroj li estis aŭdebla kun propra voĉo. Li tre longe laboris ĝis la aĝo 71. Li ricevis premiojn inter 1977-2004. Li havis edzinon, kiu naskis filinon en 1955.

### Miska bácsi levelesládája

Tio estas lia plej fama programero (=Leterkesto de paĉjo Mihaĉjo), kie li respondis al la senditaj leteroj. Estis jaro, ke li ricevis 17 mil da leteroj. En tiu laboro helpis lin stabo el pedagogoj kaj psikologoj. Kelkaj el la junuloj havis kontaktojn kun li eĉ post jardekoj. Padisák gardis la plej interesajn leterojn kaj antaŭmorte li donacis ilin al muzeo, kiel dokumento pri la erao.

Liaj elektitaj verkoj
---------------------

* *Farmernadrág és társai* (1970)
* *A csúcs mindig fölöttünk van* (1980)
* *Minden napra egy játék* (kun Judit Padisák, 1986)
* *Ezer szállal* (2002)
* *Félszáz év a mikrofon előtt* (2010)

Fontoj
------

* hungarlingva biografio

Referencoj
----------

1. ↑

|  |  |
| --- | --- |
| Bibliotekoj | * PeEnEo: 667104
* LCCN: n85033865
* VIAF: 77736280
* ISNI: 0000 0000 8004 1603
 |
**Občina Vuzenica** estas unu el 212 komunumoj en Slovenujo (Slovenio), lokita en la nordo de la ŝtato, en la regiono Karintio. Ĝia areo estas 50.1 km². La komunumo konsistas el 5 vilaĝoj kaj 2 670 loĝantoj loĝis ĉi tie la 1-an de januaro 2017. La centro administra de la komunumo estas la vilaĝo Vuzenica.

Geografio
---------

Ĉe la norda rando de la komunumo fluas la Drava Rivero, kiu ankaŭ estas limo kun la najbara Muta-komunumo. La alteco en ĉi tiu parto estas proksimume 330-340 m. La teritorio de la komunumo longiĝas al la sudo, kie ĝi atingas alton ĝis 1500 m ĉe la okcidenta rando de Pohorje Montoj. La plej alta pinto de la komunumo estas Mala Kopa (1524 m super marnivelo).

Transporto
----------

De Vuzenice, la ponto super la Drava Rivero estas konektita rekte al la unua klasa vojo Nr. 1, kiu konektas kun Slovenj Gradec, la ĉefurbo de la regiono. Apud la rivero, sur ĝia dekstra bordo, vojo 702 kuroj. La fervoja linio Maribor - Dravograd - Celovec (Klagenfurt), kiu estis funkciigita en 1863, kuras laŭ la sama vojo. Pluraj vojoj kaj vojoj de loka graveco direktas suden al la montoj.

Komponado de la komunumo
------------------------

La občino konsistas el 5 vilaĝoj, kiuj estas:
Dravče, Sveti Primož na Pohorju, Sveti Vid, Šentjanž nad Dravčami kaj Vuzenica.

Najbaraj komunumoj
------------------

Najbaraj komunumoj estas: Muta en la nordo, Radlje ob Dravi en la oriento, Ribnica na Pohorju en la sudoriento, la sudokcidento Slovenj Gradec kaj Dravograd okcidente.
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

**Marcella FASANI** (Vittoria, Sicilio 3-a de oktobro 1956), artista nomo *Marĉela*, estas itala kuracistino kaj esperantlingva kantaŭtorino. Kiel studento pri medicino en la 1970-aj jaroj en Romo, ŝi estis membro de la intelekte fekunda Roma Esperanto-movado kaj de la tiel nomata roma skolo de Esperanto-muziko, en kiu je gvido de la kantisto kaj gitaristo Gianfranco Molle en artisma simbiozo partoprenis ankaŭ interalie Giulio Cappa, Renato Corsetti, *Susanna Castelviva*, *Mario Milan* kaj *Paolo Piccirilli*. La eldonejo Edistudio en Pizo publikigis du Esperanto-muzikalbumojn de ŝi:

* Venos liber' en 1979 kaj
* Baf! en 1985.

Ĉiuj kantoj de ŝi havas socikritikajn tekstojn, kaj multaj temas pri la lukto de malgrandaj etnoj kaj lingvokomunumoj pri libera disvolviĝo de sia kulturo.

De la 1980-aj jaroj ŝi laboras kiel faka kuracistino pri reŭmatologio kaj Medicina fiziko kaj rehabilito kiel specialisto pri la prevento de ostoporozo en hospitalo de Romo.

Marĉela sukcese koncertis kun Gianfranco Molle dum la Universala Kongreso okazinta en Florenco en 2006. Ilia lasta esperantista koncerto kune okazis enkadre de la itala kongreso en Grosseto en 2008. Nuntempe, ŝi kantas en roma koruso "Amazing Grace Gospel Choir", kaj en aliaj korusoj de la ĉefurbo.

Marĉela edziniĝis en 1989 kun psikiatriisto Antonio Onofri, kiun ŝi ekkonis dum la universitataj jaroj. La paro naskis tri infanojn: Riccardo kaj Margherita, en 1993, kaj Alessandro, en 1994. Riccardo estas esperantisto.

Eksteraj ligiloj
----------------

* nigrablanka foto de ŝi kaj Gianfranco Molle dum turneo tra norda Italio en novembro 1978, en la katalogo de la aŭstria nacia biblioteko (germane)
* sonekzemplo de la kanto *Rimini*, en interpreto de ŝi kaj Gianfranco Molle
* Baf'! tuta disko en youtube

Vidu ankaŭ
----------

* Historio de Esperanto-muziko


|  |  |
| --- | --- |
| Bibliotekoj | * PeEnEo: 520742
 |
**Mihály Patzier** [mihAj pacier], laŭ hungarlingve kutima nomordo kaj pli komplete **Patzier Mihály Ignác** estis hungara kemiisto, akademia instruisto.

Mihály Patzier  naskiĝis la 25-an de septembro 1748 en Hungara reĝlando en Korompa (nuntempa Krompachy en Slovakio) (aliaj biografioj mencias aliajn datenojn!), li mortis la 29-an de aŭgusto 1811 en Selmecbánya (nuntempa Banská Štiavnica en Slovakio).

Biografio
---------

Mihály Patzier akiris diplomon en Akademio de Selmec en 1784 sed supozeble jam antaŭ la studentaj jaroj li laboris en diversaj metalurgiaj fabrikoj. Post siaj studoj li estis ĉambelana kemiisto en Selmecbánya. En 1788 li instruis en la akademio matematikon, fizikon kaj maŝinteknologion. Ekde 1792 ĝismorte li estis katedrestro pri kemio, mineraloj kaj metalurgio. Li ricevis la titolon imperiestra kaj reĝa konsilisto pri minejoj.

Elektitaj kontribuoj
--------------------

* *Anleitung zur metallurgischen Chemie* (1805) - 4 volumoj

Fontoj
------

* hungarlingva biografio (la koncerna teksto estas legebla en la 128-a paĝo)
* hungarlingva biografio (la koncerna teksto estas legebla post klako al majusklo P, poste serĉu la nomon)
* hungarlingva biografio (la koncerna teksto estas legebla post klako al majusklo P, poste serĉu la nomon)
**Občina Zreče** estas unu el 212 municipoj en Slovenio. Ĝi situas en la Regiono Savinj. La municipo konsistas el 27 komunumoj kovrante areon de 67 km². Komence de 2018 tie loĝis 6402 homoj. Administra centro de la municipo estas la vilaĝo Zreče.

Loko, priskribo
---------------

Občina Zreče
La apudaj municipoj estas: Občina Lovrenc na Pohorju norde, Občina Slovenska Bistrica en la Nordoriento, Občina Oplotnica oriente, Občina Slovenske Konjice en la sudoriento, Občina Vojnik la sudokcidento , Občina Vitanje al la okcidento, Občina Mislinja nordokcidento .


Ĉirkaŭ **Občina Zreče**| Mislinja | Lovrenc na Pohorju | Slovenska Bistrica |
| Vitanje | Občina Zreče | Oplotnica |
| Vojnik |  | Slovenske Konjice |

Komunumoj
---------

La municipo konsistas el la sekvaj 27 vilaĝoj:

Bezovje nad Zrečami, Boharina, Bukovlje, Dobrovlje, Čretvež, Črešnova, Gorenje pri Zrečah, Gornja vas, Gračič, Koroška vas na Pohorju, Križevec, Lipa, Loška Gora pri Zrečah, Mala Gora, Osredek pri Zrečah, Padeški Vrh, Planina na Pohorju, Polajna, Radana vas, Resnik, Rogla, Skomarje, Spodnje Stranice, Stranice, Zabork, Zlakova, **Zreče**.

Referencoj
----------

*En tiu ĉi artikolo estas uzita traduko de teksto el la artikolo Občina Zreče en la slovena Vikipedio.* 

Statistikoj: 

Geografia loko:
Koordinatoj: 09° 52′ N 77° 09′ O﻿ / ﻿9.867 °N, 77.150 °O﻿ / 9.867; 77.150 (mapo)

**Kardamom-Montetoj** (tamile : ஏலக்காய் மலை, malajale : കാര്ടമോം ഹില്ല്സ്) estas parto de la sudaj Okcidentaj Ghatoj situantaj en sudorienta Keralao kaj sudokcidenta Tamilnado en suda Barato. Ilia nomo venas de la kardamomo, spico kreskigita en granda parto de la malvarmetaj altaĵoj de la montetoj, kiuj ankaŭ subtenas pipron kaj kafon. Okcidentaj Ghatoj, inkluzive de Kardamom-Montetoj, estas sub konsidero de la Unesko por selektado kiel Monda heredaĵo de Unesko .

Geografio
---------

Ili kovras proksimume 2 800 km² da monta tereno kun profundaj valoj, kaj ampleksas la basenojn de la okcidenten fluantaj riveroj Perijaro, Mulajaro kaj Pambao. En la regiono troviĝas Iduki-Baraĵo kaj Mulaperijar-Baraĵo. Ili ligas Anajmalaj-Montetojn en la nordokcidento, Palani-Montetojn en la nordoriento kaj Agastjamalaj-Montetoj en la sudo ĝis Arjankavu-pasejo (je ĉ. 9° N). La spino de la montetoj formas la limon inter Kerala kaj Tamilnado. La plej alta pinto en la montetoj estas Anamudi-Monto, kun alteco de 2 695 metroj en Nacia Parko Eravikulam, la plej alta punkto en Barato sude de Himalajo .

Klimato
-------

Tiuj montetoj travivas mezajn ĉiutagajn temperaturojn de 15 °C en vintro al 31 °C en somero (aprilo-majo). La jarpluvo de 2 000 mm al 3 000 mm en Periyar malpliiĝas al malpli ol 1 500 mm en la oriento en Sovaĝejo Svilliputtur. Je la okcidenta flanko, du trionoj el la precipitaĵo estas ricevitaj dum la sudokcidentomusono de junio al septembro. La areoj ankaŭ ricevas pluvokvanton de la nordorientomusono (oktobro-decembro) kaj de premusonaj pluvperiodoj (aprilo-majo).

Referencoj
----------


|  |  |
| --- | --- |
| Portala ikono | Portalo pri Barato |

1. ↑  angle UNESCO, World Heritage sites, Tentative lists, Western Ghats sub cluster, Niligiris. retrieved 4/20/2007 World Heritage sites, Tentative lists
2. ↑  angle Frommers Travel Guide (2007) Wiley Publishing, Inc. retrieved 9/4/2007 *Introduction to Cardamom Hills*

|  |  |
| --- | --- |
| Portala ikono | Portalo pri Geografio |
**Občina Turnišče** estas unu el 212 municipoj de Slovenujo, lokita en la nordorienta stato de regiono Pomurska. La municipo enhavas 4 komunumojn kaj ĝia areo estas 23,8 km². Komence de 2018 tie loĝis 3206 homoj. La administra centro estas la vilaĝo Turnišče.

Loko, priskribo
---------------

Občina Turnišče
Občina kuŝas ene de la regiono. De la nordokcidento al la sudoriento, ĝi trapasas la A5-aŭtovojon. Sur la limo de la vilaĝoj Gomilica kaj Turnišče, oni konstruas deklivon al la aŭtovojo. La surfaco de la vilaĝo estas malaltaj teroj, la rivero Ledava fluas ĉe la orienta bordo.

La apudaj municipoj estas:
Občina Moravske Toplice en la nordo, Občina Dobrovnik oriente, Občina Velika Polana en la sudo kaj Občina Beltinci la okcidento.


Ĉirkaŭ **Občina Turnišče**|  |  Moravske Toplice |  |
|  Beltinci | Občina Turnišče |  Dobrovnik |
|  |  Velika Polana |  |

Komunumoj
---------

La municipo konsistas el la sekvaj 4 vilaĝoj: Gomilica, Nedelica, Renkovci, **Turnišče**.

Referencoj
----------

*En tiu ĉi artikolo estas uzita traduko de teksto el la artikolo Občina Turnišče en la slovena Vikipedio.* 

Geografia loko:
**Mihály Schoretits** [mihAj ŝoretiĉ], laŭ hungarlingve kutima nomordo **Schoretits Mihály** estis hungara kuracisto, profesoro. Lia familia nomo foje aperis kiel *Shoretits*.

Mihály Schoretits  naskiĝis la 2-an de septembro 1741 en Horvátzsidány (laŭ alia informo en Cinfalva  (nuntempa Siegendorf en Aŭstrio). Li mortis la 3-an de marto 1786 en Buda.

Biografio
---------

Mihály Schoretits akiris kuracistan diplomon en Vieno en 1765. Post siaj studoj li laboris en la sama urbo en armea hospitalo. En 1767 li estis nomumita kuracisto de Veszprém. Inter 1770 kaj 1784 li instruis en Reĝa Universitato de Nagyszombat (en 1777 la universitato translokiĝis al Pest-Buda (komprenu Budapeŝto), sed li sekvis la universitaton). En la studjaroj 1777 kaj 1782 li estis dekano, en 1783 li estis rektoro. Li estis signifa pedagogo, sed li neniam kontribuis.

Fontoj
------

* hungarlingva biografio (la koncerna teksto estas legebla pli malsupre)
* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Obĉina Trnovska vas** estas unu el 212 municipoj en Slovenio. Ĝi situas en la Regiono Podravska. La konsistas el 7 komunumoj kovrante areon de 22,9 km². Komence de 2018 tie loĝis 1365 homoj. Administra centro de la municipo estas la vilaĝo Trnovska vas.

Loko, priskribo
---------------

La apudaj municipoj estas :

Občina Sveta Trojica v Slovenskih goricah en la nordokcidenta, norda kaj nordorienta, Občina Sveti Andraž v Slovenskih goricah oriente, Občina Destrnik sude, Občina Lenart okcidente.

Občina Trnovska vas

Ĉirkaŭ **Občina Trnovska vas**| Sveta Trojica v Slovenskih goricah | Sveta Trojica v Slovenskih goricah | Sveta Trojica v Slovenskih goricah |
| Lenart | Občina Trnovska vas | Sveti Andraž v Slovenskih goricah |
|  | Destrnik |  |

Komunumoj
---------

La municipo konsistas el la sekvaj 7 vilaĝoj:

Biš, Bišečki Vrh, Črmlja, Ločič, Sovjak, **Trnovska vas**, Trnovski Vrh

Referencoj
----------

*En tiu ĉi artikolo estas uzita traduko de teksto el la artikolo Občina Trnovska vas en la slovena Vikipedio.* 

Statistikoj: 

Geografia loko :
Fülöp Figyelmessy
**FIGYELMESSY Fülöp**, Merk [fitjelmeŝi fulop] ( Pest, 1820. 01. 1. – Philadelphia, 1907. 07. 27.): hungara oficiro, usona kolonelo. Li studis en la militara akademio de Bécsújhely, poste iĝis imperiestra oficiro. Dum la hungara revolucio kaj liberecbatalo de 1848, li estis kapitano kaj majoro de la Bocskai-kavaliera regimento. Li ricevis amnestion post kapitulado de Komárom, sed pro lia apogo por la politikaj persekutatoj oni malvalidigis tion. Li elmigris al Turkio, li estis fidulo de Kossuth. Dum la arbitra periodo (1849-1867) li trifoje vizitis kontraŭlaĝe Hungarion. En julio de 1851, li alvenis kun komisio de József Makk al Pest. Komence de 1852, li plenumis komisiojn de Kossuth, en 1853 li kunportis Kossuth-dolarojn kaj proklamojn. Li restis eĉ Grand-Britio apud Kossuth. En 1859 li alpaŝis la Hungaran Legionon en Italio kaj batalis kiel komandanto de la hungara kavaliera regimento en la bataloj de Garibaldi. En 1862, li vojaĝis al Britio, poste al Usono. En la Usona Enlanda Milito, lin nomumis prezidento Abraham Lincoln al kavaliera kolonelo. Ekde 1865 ĝis 1878, li estis usona konzulo en Brit-Gvajano. En 1891, - por mallonga tempo- , li translokiĝis al Svislando. Kiam Kossuth mortis, li estis apud li. Post tio li reveturis al Usono.

M. Emlékiratai (Memuaroj) (el la angla tradukis Géza Kacziány, Hungario, 1914.).

* Kategorio Fülöp Figyelmessy en la Vikimedia Komunejo (Multrimedaj datumoj)
**Mazapil** estas komunumo en la meksika subŝtato Zacatecas. La ĉefurbo de la komunumo estas Mazapil.

Geografio
---------

La komunumo havis en 2005 (lasta popolnombrado de la INEGI) 15589 enloĝantojn. El tiuj estas 8163 viroj kaj 7426 virinoj. La komunumo havas surfacon de 12,063 kvadratkilometroj kaj ĝi situas (meza punkto) je 2260 metroj super la marnivelo. La kvanto de precipitaĵo (jare) estas 400 milimetroj. La geografia koordinatoj de la komunumo estas 24° 28′ norda latitudo kaj 101° 33′ okcidenta longitudo.

Sociogeografio
--------------

En la komunumo vivas 15896 personoj kiuj aĝas 5 jaroj aŭ pli. El tiuj 4 personoj parolas indiĝenan lingvon. Tio egalas al 0.03 % de la personoj, kiuj aĝas 5 jaroj aŭ pli.

11,071 enloĝantoj aĝas 15 jaroj aŭ pli. Inter ili estas 9504 alfabetoj kaj 737 analfabetoj. Do 14.10 % de la enloĝantoj, kiuj aĝas 15 aŭ pli estas analfabetoj.

Inter la virinoj estas 4,429 alfabetoj kaj 824 analfabetoj. Do la grado de analfabeteco inter virinoj estas 15.69%. Inter la viroj estas 5,075 alfabetoj kaj 737 analfabetoj, do 12.68% el la viroj estas analfabetoj.

Fontoj: Statistikoj de la INEGI

Eksteraj ligiloj
----------------

 Arkivigite je 2007-09-30 per la retarkivo Wayback Machine
|  |  |
| --- | --- |
|  | Ne konfuzu ĉi tiun artikolon kun karbunklo. |

Ruĝa grenato, la plejofta speco de karbunkolo
**Karbunkolo** estas ĝenerala termino por ruĝa gemo, ofte grenato.

Priskribo
---------

La termino *karbunkolo* ne specifas la mineralan specion, sed ofte signifas grenaton. Plejofte, karbunkolo estas ruĝa; tamen, malofte oni parolas pri alikolora karbunkolo ­— ekzemple, unu el la noveloj de Sherlock Holmes fare de Arthur Conan Doyle titoliĝas *La Adventuro de la Blua Karbunkolo* (angle *The Adventure of the Blue Carbuncle*).

Karbunkolo en legendoj
----------------------

Historie, la karbunkolo ofte signifis magian gemon, kapablan lumigi siajn ĉirkaŭaĵojn. Ekzemple, en la kimra versio de *La Pilgrimado de Karolo la Granda al Jerusalemo kaj al Konstantinopolo* (france *Le Pèlerinage de Charlemagne à Jérusalem et à Constantinople*), la gastiga litoĉambro de Karolo en la palaco de la Imperiestro Hugo en Konstantinopolo enhavas magian karbunkolon sur ora kolono, funkciantan kiel lampon.

En la folkloro de ministoj en norda Ĉilio, la karbunkolo (hispane *carbunclo*) estas magia lumanta besteto, enhavanta oron aŭ gemon.:130

Etimologio
----------

La nomo *karbunkolo* devenas de la latina *carbunculus*, laŭlitere diminutivo de *carbō* "karbo", pro la simileco al la ruĝa lumo de brulanta karbo; ĝi estas fakte sametimologia kiel la medicina termino *karbunklo*.

Referencoj
----------

1. ↑   The Journey of Charlemagne to Jerusalem, and His Adventure with Hu Gadarn (angle).
2. ↑  Montecino Aguirre, Sonia.  (2015) "Carbunclo", *Mitos de Chile: Enciclopedia de seres, apariciones y encantos* (hispane). ISBN 978-956-324-375-8.

Eksteraj ligiloj
----------------

* Quintana Mansilla, Bernardo.  El Carbunco (hispane). *Chiloé mitológico*.
Občina Slovenska Bistrica
**Obĉina Slovenska Bistrica** estas unu el 212 municipoj en Slovenio. Ĝi situas en la Regiono Podravska. La municipo konsistas el 79 komunumoj kovrante areon de 260,1 km². Komence de 2018 tie loĝis 25524 homoj. Administra centro de la municipo estas la urbo Slovenska Bistrica.

Loko, priskribo
---------------

Municipo situas sur la suda deklivo de Pohorje Montoj. De la nordo ĝis la sudo fluas la Bistrica rivereto, kiu fluas en la riveron Ložnica sub la urbo Slovenska Bistrica. Pro ĉi tio, la alteco de la areo estas proksimume 240 m en la sudo ĝis preskaŭ 1520 m en la nordokcidento.

La aŭtovojo Al1 / E57 kuras de Ljubljana al Maribor. Ĉe la orienta rando de la regiono en la vilaĝo de Pragersko ekzistas fervoja kuntaro.

La apudaj municipoj estas:

Občina Ruše norde, Občina Hoče-Slivnica al la nordoriento, Občina Rače-Fram, Občina Kidričevo kaj Občina Majšperk en la oriento, Občina Makole en la sudoriento, Občina Poljčane en la sudo, Občina Slovenske Konjice en la sudokcidento, Občina Oplotnica kaj Občina Zreče en la okcidento kaj Občina Lovrenc na Pohorju en la nordokcidento.


Ĉirkaŭ **Obĉina Slovenska Bistrica**| Lovrenc na Pohorju | Ruše | Hoče-Slivnica |
| Oplotnica, Zreče | Obĉina Slovenska Bistrica | Rače-Fram, Kidričevo, Majšperk |
| Slovenske Konjice | Poljčane | Makole |

Komunumoj
---------

La municipo konsistas el la sekvaj 79 vilaĝoj:

Bojtina, Brezje pri Slovenski Bistrici, Bukovec, Cezlak, Cigonca, Devina, Dolgi Vrh, Drumlažno, Črešnjevec, Farovec, Fošt, Frajhajm, Gabernik, Gaj, Gladomes, Hošnica, Ješovec, Jurišna vas, Kalše, Kebelj, Klopce, Kočno ob Ložnici, Kočno pri Polskavi, Korplje, Kostanjevec, Kot na Pohorju, Kovača vas, Križni Vrh, Laporje, Leskovec, Levič, Lokanja vas, Lukanja, Malo Tinje, Modrič, Nadgrad, Nova Gora nad Slovensko Bistrico, Ogljenšak, Ošelj, Planina pod Šumikom, Podgrad na Pohorju, Pokoše, Pragersko, Preloge, Prepuž, Pretrež, Razgor pri Žabljeku, Rep, Ritoznoj, Sele pri Polskavi, Sevec, **Slovenska Bistrica**, Smrečno, Spodnja Ložnica, Spodnja Nova vas, Spodnja Polskava, Spodnje Prebukovje, Stari Log, Šentovec, Tinjska Gora, Trnovec pri Slovenski Bistrici, Turiška vas na Pohorju, Urh, Veliko Tinje, Videž, Vinarje, Visole, Vrhloga, Vrhole pri Laporju, Vrhole pri Slovenskih Konjicah, Zgornja Bistrica, Zgornja Brežnica, Zgornja Ložnica, Zgornja Nova vas, Zgornja Polskava, Zgornje Prebukovje, Šmartno na Pohorju, Žabljek.

Referencoj
----------

*En tiu ĉi artikolo estas uzita traduko de teksto el la artikolo Občina Slovenska Bistrica en la slovena Vikipedio.* 

Statistikoj: 

Geografia loko:
**Občina Sveta Ana** estas unu el 212 municipoj en Slovenio. Ĝi situas en la Regiono Podravska. La konsistas el 12 komunumoj kovrante areon de 37,2 km². Komence de 2018 tie loĝis 2286 homoj. Administra centro de la municipo estas la vilaĝo Sveta Ana.

Loko, priskribo
---------------

Občina Sveta Ana
La municipo situas en la centra parto de la montaro Slovenske Gorice. La alteco ĉi tie estas ĉirkaŭ 235 ĝis 404 m.

La apudaj municipoj estas:

Občina Apače en la Nordoriento, Občina Gornja Radgona en la Oriento, Občina Benedikt la sudoriento, Občina Lenart en la sudo, Občina Sveti Jurij v Slovenskih Goricah la sudokcidento kaj Občina Šentilj la nordokcidento.


Ĉirkaŭ **Občina Sveta Ana**| Šentilj |  | Apače |
|  | Občina Sveta Ana | Gornja Radgona |
| Sveti Jurij v Slovenskih Goricah | Lenart | Benedikt |

Komunumoj
---------

La municipo konsistas el la sekvaj 12 vilaĝoj:

Dražen Vrh, Froleh, Kremberk, Krivi Vrh, Ledinek, Lokavec, Rožengrunt, **Sveta Ana**, Zgornja Bačkova, Zgornja Ročica, Zgornja Ščavnica, Žice.

Referencoj
----------

*En tiu ĉi artikolo estas uzita traduko de teksto el la artikolo Občina Sveta Ana en la slovena Vikipedio.* 

Statistikoj: 

Geografia loko:
Deputacia krono de *Fürsten* uzita en heraldiko.
Solena enveturo de barata fürst en la urbon (bildo de lordo Edwin Weeks)
***Fürst*** (ĉeĥe: *kníže*) (Germanlingva prononco: [ˈfʏʁst], ina formo *Fürstin*, plurale *Fürsten*; el malnovaltgermana lingvo *furisto*, "la unua", traduko de la Latina *princeps*) estas Germana vorto por reganto kaj estas ankaŭ princlanda titolo, tio estas princo. *Fürsten* estis, ekde la Mezepoko, membroj de la plej alta nobelaro kiu regis super ŝtatoj de la Sankta Romia Imperio kaj poste de ties iamaj teritorioj, sub la reganta *Kaiser* (imperiestro) aŭ *König* (reĝo).

La Princo de la Sankta Romia Imperio estis la reĝanta suverena reganto de Imperia stato kiu tenis Imperian senperecon ene de la limoj de la Sankta Romia Imperio. La teritorio regata estas referencata en Germana lingvo kiel *Fürstentum* (*princlando*), la familia dinastio referencata kiel *Fürstenhaus* (princlanda domo), kaj la (ne-regantaj) posteuloj de *Fürst* estas titolitaj kaj referencataj en Germana kiel *Prinz* (princo) aŭ *Prinzessin* (princino).

Ĝermanaj (angla, germana, nederlanda) kaj Slavaj lingvoj (rusa, pola, ukraina, serba, kroata, ktp.) uzas diferencajn terminojn por *princo* kaj *Fürst*. Dume Latinidaj lingvoj (franca, itala, rumana, hispana, portugala) uzas nur unusolan terminon por ambaŭ konceptoj.

Ekde la Mezepoko, la Germana nomumo kaj titolo *Fürst* referencas al:

* la plej altaj membroj de la nobelaro kiu regis super la Sankta Romia Imperio, sub la reganta *Kaiser* (imperiestro) aŭ *König* (reĝo);
* membroj de la nobelaro sur la rango de *Graf* (grafo) sed sub *Herzog* (Duko);
* reganto aŭ monarko (ĝenerale).

Notoj
-----

1. 1 2 3 4   "Difino de la Germana titolo Fürst". Duden (germane).  Alirita la 7an de Majo 2018.
2. ↑  Duden
3. ↑  "Difino de Fürstentum". Duden (germane). [*rompita ligilo*] Alirita la 7an de Majo 2018.
4. ↑   "Difino de la Germana titolo Prinz". Duden (germane).  Alirita la 7an de Majo 2018.
**Občina Sveti Tomaž** estas unu el 212 municipoj en Slovenio. Ĝi situas en la Regiono Podravska. La municipo konsistas el 17 komunumoj kovrante areon de 38,09 km². Komence de 2018 tie loĝis 2011 homoj. Administra centro de la municipo estas la vilaĝo Sveti Tomaž.

Loko, priskribo
---------------

Občina Sveti Tomaž
Municipo situas en la orienta montaro de Slovenske Gorice. Altitudo estas en la gamo de proksimume 210 ĝis preskaŭ 350 m.

La apudaj municipoj estas:
Občina Ljutomer en la nordo, Občina Ormož en la oriento kaj en la sudo, Občina Dornava kaj Občina Yuršinci en la okcidento.


Ĉirkaŭ **Občina Sveti Tomaž**|  | Ljutomer |  |
| Dornava
Yuršinci | Občina Sveti Tomaž | Ormož |
|  | Ormož |  |

Komunumoj
---------

La municipo konsistas el la sekvaj 17 vilaĝoj:

Bratonečice, Gornji Ključarovci, Gradišče pri Ormožu, Hranjigovci, Koračice, Mala Vas pri Ormožu, Mezgovci, Pršetinci, Rakovci, Rucmanci, Savci, Sejanci, Senčak, Senik, **Sveti Tomaž**, Trnovci, Zagorje.

Referencoj
----------

*En tiu ĉi artikolo estas uzita traduko de teksto el la artikolo Občina Sveti Tomaž en la slovena Vikipedio.* 

Statistikoj: 

Geografia loko:
| Kiel legi la taksonomionKiel legi la taksonomion**Enterokokoj *Enterococcus***  |
| --- |
|  |
|  |
| **Biologia klasado** |
| 

|
|  |
|
|
|
| Regno: | Bakterioj *Bacteria* |
|
|
|
|
|
|
|
|
|
|
|
|
|
|
|
|
|
| Filumo: | *Firmicutes* |
|
|
|
|
|
|
|
|
|
| Klaso: | *Bacilli* |
|
|
|
|
|
|
|
|
|
|
|
|
|
| Ordo: | Laktobacilaloj *Lactobacillales* |
|
|
|
|
|
|
| Familio: | *Enterococcaceae* |
|
|
|
|
|
| Genro: | Enterokokoj *Enterococcus* |
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Enterokokoj *Enterococcus*  |

 |
| v • d • r |

**Enterokokoj** - latine singulara genra nomo **enterococcus**, el la du malnovgrekaj vorteroj ἔντερον, *énteron*, ‚intesto‘ kaj κόκκος, *kókkos* ‚kerno‘, ‚grajno‘ - estas gram-pozitivaj bakterioj, kiuj apartenas al la biologia ordo de laktobacilaloj kaj fakte estas streptokokoj de serologia grupo D, kiuj tamen grupiĝas en aparta biologiaj familio (*enterococcaceae*) kaj genro. Ili troveblas en la korpoj de homoj kaj de aliaj mamuloj, de lakto kaj laktoproduktoj, kaj foje en kolbasoj de kruda viando. Ili estas globoformaj ka jprefere grupiĝas en paroj aŭ en mallongaj ĉenoj.

El la proksimume 25 konataj enterokokaj specioj, en homoj kaj aliaj mamuloj aparte la specioj *enterococcus faecium* kaj *enterococcus faecalis* havas digeste helpan signifon.

En nutraĵoj enterokokoj havas gravan orlon en fermentaj kaj maturigaj procesoj. Ili kontribuas al la karakteriza kaj dezirata gusto de aparte formaĝaj nutraĵoj, ekzemple de bubalolakta mocarelo *(Mozzarella)*, kamemberto *(Camembert)* kaj de kaprolaktaj fromaĝoj.

* Kategorio Enterokokoj en la Vikimedia Komunejo (Multrimedaj datumoj)
* Enterokokoj en Vikispecioj (Kolekto pri ĉiuj vivantaj estuloj)



|  |  |
| --- | --- |
| Bibliotekoj | * PeEnEo: 400208
* LCCN: sh91001166
* BNF: 12513145g
* NKC: ph991570
 |
**Cuevas Labradas** [kŭebas laBRAdas] estas vilaĝo kaj municipo de la provinco Teruelo (nordorienta Hispanio), nome en la suda komarko Komunumo de Teruelo, kies komarka ĉefurbo estas la provinca ĉefurbo mem, Teruelo. La loknomo *Cuevas Labradas* povas esti komprenebla kiel *Prilaboritaj Grotoj*. Tiukadre la municipa blazono montras urson kiu ĵus faris super la enirejo al groto markojn per krifo.

Geografio
---------

Ĝi estas je 14 km de Teruelo, provinca ĉefurbo, do tre proksime. Al Teruelo alvenas de nordo tri ŝoseoj, de sudo aliaj tri kaj unu okcidente el Gea de Albarracín. El la tri nordaj, tiu centra nome N-420 venas laŭ la valo de la rivero Alfambra. Laŭ tiu Cuevas Labradas estas la plej proksima municipo al la ĉefurbo. La municipa teritorio estas trapasata de la nacia ŝoseo N-420, inter la km 594 kaj 597.

La orografio de la municipo estas markita de la rivero Alfambra kaj la neregula tereno kiu ĉirkaŭas ĝin, pere de nombraj ravinoj kiuj enfluas en la riveron. La altitudo gamas inter 1636 msm en la orienta pinto, en la Sierra del Pobo, kaj 960 msm borde de la rivero. La loĝloko mem kuŝas je 969 msm.​ 

|  |  |  |
| --- | --- | --- |
| *Nordokcidente:* Teruel | *Norde:* Peralejos | *Nordoriente:* Peralejos |
| *Okcidente:* Teruel |  | *Oriente:* Peralejos |
| *Sudokcidente:* Teruel | *Sude:* Teruel | *Sudoriente:* Corbalán |

Historio
--------

La zono venis al posedo de kristanoj post la venko de Alfonso la 1-a la Batalema en la batalo de Cutanda. Sed eble la kristanoj perdis ĝin dum la krizo kiu sekvis la morton de Alfonso la 1-a. Nur dum la regado de Alfonso la 2-a de Aragono estis klara dominado fare de kristanoj.

Aktualo
-------

Bazo de ekonomio estis agrikulturo (cerealoj), forstado kaj brutobredado. Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en Cuevas Labradas oni malaltiĝis ĝis nunaj 137 loĝantoj.

Vidu ankaŭ
----------

* Municipoj de la provinco Teruelo

Notoj
-----

1. ↑   «Instituto Geográfico Nacional».. Arkivita el la originalo je 2021-04-18. Alirita 2022-10-04.

Eksteraj ligiloj
----------------


|  |  |
| --- | --- |
| Bibliotekoj | * PeEnEo: 797543
* VIAF: 316733375
 |
Ikso-radia filmeto de ino de Misisipa aligatoro dum spirado. Enspiro okazas kiam pleniĝas la pulmosako.
**Enspiro** (ankaŭ konata kiel *inspiro*) estas la fluo de aero en organismon. Ĝi estas vivprocezo por ĉiu homa vivo. En homoj ĝi estas la movado de aero de la ekstera medio, tra la aervojoj, kaj en la alveolojn.

Enspiro komenciĝas kun la kuntiriĝo de la muskoloj alkroĉitaj al la torako; tio kaŭzas vastiĝon en la torakkavaĵo. Tiam okazas la komenco de kuntiriĝo de la diafragmo, kiu rezultigas vastiĝon de la intrapleŭra spaco kaj pliiĝo en negativa premo laŭ la Leĝo de Boyle. Tiu negativa premo generas aerfluon pro la premdiferenco inter la atmosfero kaj alveoloj. Aero eniras, pumpante la pulmon tra aŭ la nazo aŭ la buŝo en la faringon (gorĝo) kaj trakeon antaŭ enirado en la alveoloj.

Aliaj muskoloj kiuj povas esti implikitaj en enspiro inkludas:

* Eksteraj interripaj muskoloj
* Skalen-muskoloj
* Sternoklaviomastoidea muskolo
* Trapezia muskolo

Vidu ankaŭ
----------

* Elspiro

Notoj
-----
Matematiko > Progresio

---

**Progresio** estas tia vico da nombroj, kies ĉiu el ili esprimiĝas kiel „simpla" funkcio de la antaŭaj. 

**Aritmetika progresio**
Tia progresio, kies ĉiu ĝia termo, esceptante la unuan, estas la aritmetika meznombro de la antaŭa kaj de la posta: **1, 3, 5, 7, 9, 11...**; la **n**-a termo de tia progresio egalas al la sumo de konstanto (la diferenco de la progresio) kun la antaŭa termo. Se tiu diferenco estas signata per **d**, kaj se la unua termo de la vico estas **a**, la **n**-a termo esprimiĝas kiel: **a+(n-1)d**.
**Geometria progresio**
Tia progresio, kies ĉiu ĝia termo, esceptante la unuan, estas la geometria meznombro de la antaŭa kaj de la posta: **1, 2, 4, 8, 16, 32...**; la **n**-a termo de tia progresio egalas al la produto de konstanto (la komuna kvociento de la progresio) per la antaŭa termo. Se tiu komuna kvociento estas signata per **k**, kaj se la unua termo de la vico estas **a**, la ĝenerala termo de geometria progresio estas: **a\*kn-1**, kie **n** estas la numero de la termo.
**Harmona progresio**
Tia progresio, kies ĉiu ĝia termo, esceptante la unuan, estas la harmona meznombro de la antaŭa kaj de la posta: **1, 1/2, 1/3, 1/4, 1/5, 1/6...**; la termoj de tia progresio estas inversoj de la termoj de iu aritmetika progresio.

|  |  |
| --- | --- |
| Helppaĝo pri apartigiloj | **Ĉi tiu paĝo estas apartigilo: listo de artikoloj kun sama aŭ preskaŭ sama titolo.**
Se vi venis ĉi tien per ligilo en artikolo, bonvolu direkti tiun ligilon rekte al la celita paĝo. |


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Enterprise JavaBeans (EJB)** estas mastrumata, servil-flanka komponanta arkitekturo por modulema konstruado de entreprenaj aplikaĵoj.

La EJB specifo estas unu de la pluraj Java API-oj en la Java EE specifo. EJB estas servil-flanka modelo, kiu enkapsuligas la komercan logikon de aplikaĵo. La EJB specifo originale evoluiĝis en 1997 fare de IBM kaj poste adoptiĝis de Sun Microsystems (EJB 1.0 kaj 1.1) en 1999 kaj estis plibonigita sub la Java Komunuma Procedo kiel JSR 19 (EJB 2.0), JSR 153 (EJB 2.1), JSR 220 (EJB 3.0), JSR 318 (EJB 3.1) kaj JSR 345 (EJB 3.2).

La EJB specifo intencas provizi normigitan manieron por realigi la dorsoflankan "komercan" kodon kutime trovatan en entreprenaj aplikaĵoj (male de "fasada" kodo). Tia kodo alfrontadas la samajn tipojn de problemoj, kaj solvoj de tiaj problemoj ofte ripetante funkciiginte de programistoj. EJBs celas alfronti tiajn komunajn koncernojn, kiel daŭrigado, transakcia integreco kaj sekureco en normigita maniero, liberigante programistojn por koncentri sin al la specifa solvenda problemo.

Ĝeneralaj respondecoj
---------------------

La EJB specifo detale priskribas kiel aplikaĵa servilo provizas la jenajn respondecojn:

* Transakcia traktado
* Integrigo kun la daŭrigaj servoj ofertataj de la Java Persistence API (JPA)
* Kunkura mastrumado
* Eventema programado uzanta *Java Message Service* kaj *Java EE Connector Architecture*
* Nesinkrona alvokado de metodoj
* Taska planado
* Nomaj kaj registraj servoj (JDNI)
* Interproceda komunikado uzanta RMI-IIOP kaj retservoj
* Sekureco (JCE kaj JAAS)
* Disponigado de programaraj moduloj en aplikaĵa servilo

Krome, la *Enterprise JavaBean* specifo difinas la rolojn ludatajn de la EJB-ujo kaj la EJB-oj aldone de kiel disponigi la EJB-ojn en ujo. Rimarku ke la nuna EJB 3.2 specifo ne profunde priskribas kiel aplikaĵa servilo provizanta daŭrigadon (rolon delegitan al la JPA specifo), sed anstataŭe priskribas kiel komerca logiko povas facile integriĝi kun la daŭrigaj servoj ofertataj de la aplikaĵa servilo.
**Pozoantiguo** estas municipo de la provinco Zamoro, en la regiono Kastilio-Leono, Hispanio. Ĝi apartenas al la Alfoz de Toro en la centra oriento de la provinco. *Pozoantiguo* estas tradukebla etimologie al *Antikva Puto*. Puto ja videblas en la blazono el kiu eliras spikoj kiel aludo al cereala ĉefa enspezofonto.

Ĝia municipa teritorio estas formata de unusola loĝloko, okupas totalan areon de 14,6 km² kaj laŭ la demografia informo de la municipa censo fare de la INE en 2021, ĝi havis 44 loĝantojn. Ĝi perdis ĉirkaŭ 800 loĝantojn ekde la komenco de la 20-a jarcento pro la migrado el ruraj zonoj al urboj. Ĝi distas 32 km de Zamoro, provinca ĉefurbo. 

La setlejo mem fondiĝis en la 12-a jarcento. En postaj jarcentoj suferis pro militoj kaj ĉefe dum la Hispana Milito de Sendependigo. 

La tradiciaj agrikulturo (cerealoj, beto) kaj brutobredado (bovoj kaj ŝafoj) lastatempe iom dekadencis, sed pluas. Lastatempe rura turismo ekgravis.

Vidu ankaŭ
----------

* Municipoj de Provinco Zamoro


|  |  |
| --- | --- |
| Bibliotekoj | * PeEnEo: 753853
* VIAF: 316735196
 |
*"Cuca" alidirektas ĉi tien. Por monstro el portugala kaj brazila folkloro, vidu la paĝon Cuca (monstro).*

**Cuca Roseta** [Kuka] (**Maria Isabel Rebelo Couto da Cruz Roseta**), estas portugala fadokantistino kromnomata "La nova voĉo de fado".

Biografio
---------

Cuca komencis kanti fadon en la koruso de la eklezio de la Salesianos, en São João do Estoril, kie ŝi estis kolegino de Tiago Bettencourt.

Ŝi komencis kunlabori kun la bando Toranja, de Tiago Bettencourt, kie ŝi anstataŭis Mariana Norton kaj poste ŝi dediĉis sin tute al la fado.

Cuca komencis vizitadi fadodomojn, apenaŭ 18 jaraĝa, kun grupo de amikoj inkluzive Tiago kaj Teresa Lopes Alves.

Ŝi estis invitita de João Braga por partopreni en la programo de la RTP kaj poste ricevis inviton de Mário Pacheco kanti en lia fadoklubo.

En la fadoklubo ŝi estis invitita de Ivan Dias por partopreni la fadofilmon, de Carlos Saura.

En la sama semajno kaj en la sama loko ŝi renkontis la muzikiston kaj argentinan produktiston Gustavo Santaolalla kun kiu ŝi registris la unuan diskon. La fakto ke ŝi ankoraŭ studis prokrastis la registradon de la albumo.

La voĉo de Cuca iĝis konata pro reklamfilmeto de la superbazara ĉeno *Pingo Doce*.

Ŝi lanĉis en 2011 la unuan originan albumon, produktita de Gustavo Santaolalla kun la kanto "É Lisboa a Namorar"

En 2015 ŝi edziniĝis kun John Lapa ili havas filon kiu nomiĝas Lopo. Cuca posedas nigran zonon en Tekvondo.

Diskaro
-------

* *Cuca Roseta* (Universal Music Internacional + Surco, 2011)
* *Raiz* (Universal, 2013)
* *Riû* (Universal, 2015)

Aliaj
* 2007 - Fados - 'Rua do Capelão'
* 2014 - Nelson 70 - 'Apaixonada'

Eksteraj ligiloj
----------------

* oficiala retejo
* facebook
* youtube


|  |  |
| --- | --- |
| Bibliotekoj | * PeEnEo: 381680
* GND: 1043182721
* VIAF: 305323120
* MBA: dcb1c435-c441-4a0c-b9ba-ae04428b6dc3
 |
Triana dum la registrado de sia unua albumo (1974).
**Andaluza rok-muziko** estas muzika kaj kultura movado, kiu disvolviĝis ĉefe, kvankam ne ekskluzive, en Andaluzio inter la lastaj el la 1960-aj jaroj kaj la unua duono de la 1970-aj jaroj, kadre de ĝenerala sinteno de serĉado de kulturaj radikoj fine de la epoko de la frankisma diktaturo. Kvankam estis antaŭaĵoj en komponoj de grupoj kiel Los Cheyenes aŭ Los Brincos, oni konsideras, ke la pioniroj de tiu ĉi stilo estis Smash kaj Triana, nome la plej identiga bando de la stilo, kiu kombinis flamenkon kun tiutempaj tendencoj de la progresiva roko. Aliaj partoprenantoj de la ĝenro estis Veneno, Mezquita, Sabicas, Medina Azahara, Carmen, Cai, Granada, Imán, Guadalquivir, Alameda, Alhambra kaj Vega, inter aliaj.

Ekde la mezo de la 1980-aj jaroj plej parto de la grupoj jam ne plu ekzistis kiel unu jardekon antaŭe, kaj, kvankam kelkaj el ili klopodis kelkajn registraĵojn kaj ĉefe koncertojn cele al la revivigo kaj de la propra bando kaj de la stilo, tiu ĝenro iom eksmodiĝis kaj restis nur influoj kaj malmultaj reprezentantoj atingante sukcesojn.

Bibliografio
------------

* Clemente, Luis: Rock Andaluz, una discografía, Ayuntamiento de Montilla, Sevilla, 2006, ISBN 84-89619-94-8.


|  |  |
| --- | --- |
| Bibliotekoj | * PeEnEo: 669563
 |
**Erzsébet KORB** [erĵEbet], laŭ hungarlingve kutima nomordo **Korb Erzsébet** estis hungara pentristo. Ŝia patro estis Flóris Korb, ŝia fratino estis Flóra Korb.

Erzsébet Korb  naskiĝis la 22-an de majo 1899 en Budapeŝto, ŝi mortis la 17-an de oktobro 1925 en Budapeŝto.

Biografio
---------

Erzsébet Korb aĝis 17, kiam ŝiaj 3 pentraĵoj estis videblaj en ekspozicio. En la sekva jaro ŝi lernis en liberaj lernejoj de Oszkár Glatz, Béla Iványi-Grünwald kaj Aladár Körösfői-Kriesch, krome ŝi estis en Artistkolonio de Nagybánya, fine ŝi lernis jaron en Belarta Altlernejo de Budapeŝto, kie ŝia instruisto estis István Réti. En 1919, kiam Róbert Berény estis arestita, ŝi transprenis la instruadon en la aktorlernejo de Berény. Tiutempe ŝi uzis komunan atelieron kun Vilmos Aba-Novák kaj Károly Patkó, baldaŭ ŝi aliĝis al rondo de István Szőnyi. En 1924 ŝi studvojaĝis al Italio, en la sekva jaro ŝi aranĝis ekspozicion en Romo.

Ŝiaj ne menciitaj ekspozicioj
-----------------------------

* Muzeo Ernst (Budapeŝto) - 1923
* Muzeo Ernst (postmorta) - 1927

Elektitaj pentraĵoj
-------------------

* *Danaidák* (1925) (vidu la bildon!)
* *Május (Emberpár)* (1923) (vidu la bildon!)
* *Alterego* (1920) (vidu la bildon!)
* *József Pécsi portréja* (1923) (vidu la bildon!)
* *Lány portréja* (1923) (vidu la bildon!)
* *Országrész* (1923) (vidu la bildon!)

* DanaidákDanaidák
* Május (Emberpár)Május (Emberpár)
* AlteregoAlterego
* Portreto de József PécsiPortreto de József Pécsi
* Portreto de fraŭlinoPortreto de fraŭlino
* LandpartoLandparto

Fontoj
------

* hungarlingva biografio kun foto Arkivigite je 2017-09-08 per la retarkivo Wayback Machine
* hungarlingva biografio
* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Erzsébet Korb en la Vikimedia Komunejo (Multrimedaj datumoj)
**Pozo de Urama** [POzo deuRAma] estas municipo en la okcidento de la provinco Palencio, en la regiono Kastilio-Leono, Hispanio. Ĝi apartenas al la komarko *Tierra de Campos*. La loknomo *Pozo de Urama* estas komprenebla etimologie kiel Puto de Urama (aŭ Abdurama) alude al iu mozaraba praloĝanto. Tiukadre estas puto en la blazono.

Geografio
---------

Panoramo.
Ĝia municipa teritorio okupas totalan areon de 13,81 km² kaj laŭ la demografia informo de la municipa censo fare de la INE en 2021, ĝi havis 21 loĝantojn. Ĝi perdis multajn loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte perdis 250 loĝantojn el la jaro 1900. Ĝi distas 46 km de Palencio, provinca ĉefurbo.

Historio
--------

La areo apartenis unue al la Regno Kastilio. En Mezepoko okazis reloĝado. Ĝi estis citita en frua mencio de historia dokumento de 946 kiam oni donacis Puteo de Abdurama al San Félix de Cisneros.

Aktualo
-------

Tradiciaj enspezofontoj estis agrikulturo (cerealoj kaj vitejoj) kaj brutobredado (ŝafoj kaj kolombejoj). Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la preĝejo, kolombejoj ktp.

Vidu ankaŭ
----------

* Municipoj de la provinco Palencio

Notoj
-----


|  |  |
| --- | --- |
| Bibliotekoj | * PeEnEo: 771855
 |
Tipa ĉareto en la Aprila Foiro de Sevilo.
Foiro de Jerez de la Frontera.
Dosiero:Portada de la Feria de Nuestra Señora de la Salud (2006).JPGPordego de la Foiro de Kordovo.
La **Andaluzaj foiroj** havas specialan signifon pro la specifaj kulturaj elementoj kiuj gravas por la kulturo de Andaluzio kaj por etemdo al la tuta Hispanio; inter ili estas heredaĵoj de la originaj foiroj, nome de brutobredada kaj religia deveno kaj la modernaj aldonitaj el iaj celebroj pli ĵusaj kaj diversaj (kiaj festoj kolumbaj el Onubo rilate al Iberameriko). Plej fama estas la Foiro de Aprilo de Sevilo.

Karakteraj elementoj
--------------------

* La porokazaj pordegoj kaj eksterordinara lumigo, kun speciala inaŭguro meznokte
* La porklubaj provizoraj konstruaĵoj kie abundas dancado
* La provizoraj vendejoj kie hegemonias precizaj tipoj de vino kiaj *manzanilla* aŭ aliaj alkoholaĵoj kiaj *rebujito*
* Kulto al andaluza ĉevalo
* Virinoj vestitaj je flamenkaj aŭ andaluzaj
* Andaluza muziko, nome flamenko, *sevillanas* aŭ flamenkigita popo
**Pál Káposztás** [kApostAŝ], laŭ hungarlingve kutima nomordo **Káposztás Pál** estis hungara inĝeniero pri minejoj, profesoro.

Pál Káposztás  naskiĝis la 29-an de junio 1893 en Hungara reĝlando en Rozsnyó (nuntempa Rožňava en Slovakio). Li mortis la 4-an de septembro 1957 en Budapeŝto.

Biografio
---------

Pál Káposztás frekventis gimnazion en sia naskiĝurbo, poste en akademio en Selmecbánya. Li interrompis la lernadon pro la 1-a mondmilito, li havis postenon en minejoj en Serbio (1916–1918), en Aŭstrio (1919–1920). Pro Traktato de Trianon li akiris inĝenieran diplomon en la sama akademio, sed jam en Sopron en 1920, plian geologian diplomon Scienca Universitato Pázmány Péter en 1927. Inter 1920 kaj 1927 li estis inĝeniero en karbominejo en Putnok, poste li revenis al Sebio, kie li ricevis signifan postenon en minejo. Ekde 1935 li laboris en Budapeŝto. En 1946 li estis nomumita privata profesoro en universitato en Budapeŝto, krome li estis inspektoro pri minejaj laboroj. En la jaroj 1952 kaj 1953 li estis arestita pro falsaj akuzoj. Li kandidatiĝis en 1954, post sia morto li ricevis la doktoriĝon. Li havis patenton kaj patentetojn, li okupiĝis precipe pri aerumado de minejoj.

Elektitaj publikaĵoj
--------------------

* *Királd környékének bányageológiai viszonyai és azok befolyása a bányaművelés egyes fázisaira* (1927)
* *Kőzetföldtani adatok az észak-keletszerbiai Majdanpek ércelőfordulásának ismeretéhez. – Petrographische und geologische Beiträge zur Kenntnis des Erzverkommens von Majdanpek in Serbien* (1934)
* *Újabb adatok a csapás-dőlés feladataihoz* (1947)
* *A táróhajtás szellőztetése* (1956)

Fontoj
------

* hungarlingva biografio
* hungarlingva biografio
| Kiel legi la taksonomionKiel legi la taksonomion**Andamana kukolkolombo** |
| --- |
|  |
|  |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Birda klaso *Aves* |
|
|
|
|
|
|
|
|
|
|
|
|
|
| Ordo: | Kolomboformaj *Columbiformes* |
|
|
|
|
|
|
| Familio: | Kolombedoj *Columbidae* |
|
|
|
|
|
| Genro: | Macropygia *Macropygia* |
|
|
|
|
|
|
|
|
| Specio: | **Andamana kukolkolombo** *M. rufipennis*Blyth, 1846 |
|

 |
|
|
|
|
| Konserva statuso |
| {{{220px}}}**Konserva statuso: Malplej zorgiga** |
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Andamana kukolkolombo  |

 |
| v • d • r |

La **Andamana kukolkolombo** aŭ **Ruĝecpluma kukolkolombo** laŭ la latina scienca nomo (*Macropygia rufipennis*) estas mezgranda birdo de la familio de Kolombedoj kiu inkludas kolombojn kaj turtojn ene de la genro de Kukolkolomboj nome *Macropygia*. Ĝi troviĝas kiel endemio en Andamanoj kaj Nikobaroj, Barato. Ĝi iĝis rara pro habitatoperdo.

Priskribo
---------

Temas pri ĝenerale ruĝecpluma kolombo (kun malhelbrunaj plumoj de ruĝecaj bordoj), kongrue kun la alternativa kaj latinlingva nomoj, kun helbluecaj okuloj. Bekoj kaj kruroj estas ruĝecbrunaj. La masklo montras en brusto kaj subaj partoj horizontalan nigrecan striecon, iom similan al tiu de kukoloj, kio estas tialo por la nomigo kiel "kukolkolomboj". La ino kontraste montras en brusto kaj subaj partoj pli ruĝecan nuancon makulitan je pli hela nunaco.

Notoj
-----

* Ng, E.Y.X. J.A. Eaton, P. Verbelen, R.O. Hutchinson, and F.E. Rheindt. 2016. Using bioacoustic data to test species limits in an Indo-Pacific island radiation of Macropygia cuckoo doves. Biological Journal of the Linnean Society 118: 786–812.

Notoj
-----


|  |  |
| --- | --- |
| Bibliotekoj | * PeEnEo: 715556
 |